Ismeritek az érzést, amikor egy étterem menüjében a gluténmentes ételeket próbáljátok kibogarásszni, de a félét se értitek a választéknak? Az Ír tejszínes halleves egy dublini hotel éttermének a menüjében jött velem szembe. Mivel a pincérrel egyeztetve sok más lehetőségem nem is volt, megkóstoltam az Irish fish chowdert a nyaralás első napján. Végül minden egyes este azt ettem vacsorára, annyira ízlett. Az ilyen élmények sarkallnak arra, hogy az utazás után otthon is létrehozzam azt az ízvilágot, ami majd az adott helyre emlékeztet. Jelen esetben ez nagyon jól sikerült, ezért gondoltam, hogy megosztom veletek is a receptet.

Hozzávalók

20-30 dkg tengeri herkentyű (rák, tintahal, hal, kagyló, polip) ízlés szerint

¼ hagyma

1 db paprika

4-5 db sárgarépa

egy marék zöldborsó

1 evőkanál friss petrezselyem

2 dl tejszín

1-2 db kis burgonya

olaj

Elkészítés

Hagymát apróra vágva egy kevés olajon megpirítom. Hozzáadom a tetszés szerint kockára vagy hosszú csíkokra vágott paprikát és jól összesütöm a hagymával. Kevés sót és borsot teszek rá, majd hozzáadom a karikára vágott sárgarépát, zöldborsót és a krumplit. Majd felöltöm a tejszínnel és még adok hozzá 3-5 dl vizet. Beleteszem a petrezselymet, majd főzöm nagyjából 20 percet. A halat kockára vágom és beleteszem a tenger gyümölcseivel együtt a levesbe és főzöm még további 20 percet.

Ha már hal, akkor javaslom a híres angol fish and chipset, próbáljátok ki azt is.